CELEX: 62004TA0253
Language: sk
Date: 2008-04-03 00:00:00
Title: Vec T-253/04: Rozsudok Súdu prvého stupňa z  3. apríla 2008 – KONGRA-GEL a i./Rada ( Spoločná zahraničná a bezpečnostná politika — Obmedzujúce opatrenia prijaté proti určitým osobám a subjektom za účelom boja proti terorizmu — Zmrazenie fondov — Žaloba o neplatnosť — Odôvodnenie )

7.6.2008   
            
            
               SK
            
            
               Úradný vestník Európskej únie
            
            
               C 142/23
            
         Rozsudok Súdu prvého stupňa z 3. apríla 2008 – KONGRA-GEL a i./Rada
   (Vec T-253/04) (1)
   
   („Spoločná zahraničná a bezpečnostná politika - Obmedzujúce opatrenia prijaté proti určitým osobám a subjektom za účelom boja proti terorizmu - Zmrazenie fondov - Žaloba o neplatnosť - Odôvodnenie“)
   (2008/C 142/41)
   Jazyk konania: angličtina
   Účastníci konania
   
      Žalobcovia: KONGRA-GEL a ďalších deväť žalobcov, ktorých mená sú uvedené v prílohe rozsudku (v zastúpení: M. Muller, QC, E. Grieves a C. Vine, barristers, a J.G. Pierce, solicitor)
   
      Žalovaná: Rada Európskej únie (v zastúpení: E. Finnegan a D. Canga Fano, splnomocnení zástupcovia)
   
      Vedľajší účastník, ktorý v konaní podporuje žalovanú: Spojené kráľovstvo Veľkej Británie a Severného Írska (v zastúpení: pôvodne R. Caudwell, neskôr E. Jenkinson, splnomocnení zástupcovia, za právnej pomoci S. Lee, barrister)
   Predmet veci
   Čiastočné zrušenie rozhodnutia Rady 2004/306/ES z 2. apríla 2004, ktorým sa vykonáva článok 2 ods. 3 nariadenia Rady (ES) č. 2580/2001 o určitých obmedzujúcich opatreniach zameraných proti určitým osobám a subjektom za účelom boja proti terorizmu a ruší rozhodnutie 2003/902/ES (Ú. v. ES L 99, s. 28) a nariadenie (ES) č. 2580/2001 (Ú. v. ES L 344, s. 70; Mim. vyd. 18/001, s. 207), ako aj žaloba na náhradu škody
   Výrok rozsudku
   
               1.
            
            
               Rozhodnutie Rady 2004/306/ES z 2. apríla 2004, ktorým sa vykonáva článok 2 ods. 3 nariadenia Rady (ES) č. 2580/2001 o určitých obmedzujúcich opatreniach zameraných proti určitým osobám a subjektom za účelom boja proti terorizmu a ruší rozhodnutie 2003/902/ES sa ruší v rozsahu, v ktorom sa týka KONGRA-GEL.
            
         
               2.
            
            
               Rada znáša svoje vlastné trovy konania a je povinná nahradiť trovy konania, ktoré vznikli žalobcom.
            
         
               3.
            
            
               Spojené kráľovstvo Veľkej Británie a Severného Írska znáša svoje vlastné trovy konania.
            
         
      (1)  Ú. v. EÚ C 262, 23.10.2004.